Romèu-e-Julieta_WEB	Non serà facil qu’en desvelhar-me, alendant aqueri miasmes, entenent aqueri lugubres gemiments que sòlen destorbar as mortaus, aqueri crits semblables as planhs dera mandragòra quan se l’arrinque deth solèr… non ei facil que jo pèrda era rason e comença a jogar ena mia lhocaria damb es uassi des mèns pair-sénhers, o a despolhar deth sòn vel funerau eth cadavre de Teobaldo, o a pataquejar- me era tèsta damb es tròci dera esqueleta de quauque des mèns illustres majors?